S-262/2012

Mál þetta, sem þingfest var og dómtekið þann 23. ágúst sl., er höfðað með ákæru útgefinni af lögreglustjóranum á Selfossi, dagsettri 11. júlí 2012, á hendur Þ-kk-þgf S-kk-þgf G-kk-þgf, kt. 000000-0000, óstaðsettum í hús í Reykjavík, en til dvalar að Smáratúni 18, Selfossi,

„fyrir umferðar- og hegningarlagabrot

I.

með því að hafa síðdegis sunnudaginn 4. júlí 2010 ekið bifreiðinni OT-008 norður Vesturlandsveg í Hvalfjarðargöngum með 77 km hraða á klukkustund, þar sem leyfður hámarkshraði var 70 km á klukkustund. (014-2010-13374)

Telst brot ákærða varða við 2. mgr., sbr. 4. mgr. 37. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

II.

með því að hafa, að kvöldi miðvikudagsins 15. desember 2010 ekið bifreiðinni DG-656 vestur Suðurlandsveg við Kirkjuferju í Ölfusi með 98 km hraða á klukkustund, þar sem leyfður hámarkshraði var 90 km á klukkustund. (014-2010-23977)

Telst brot ákærða varða við 2. mgr. 37. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

III.

með því að hafa, að kvöldi fimmtudagsins 6. janúar 2011 ekið bifreiðinni DG-656 austur Suðurlandsveg við Gljúfurárholt í Ölfusi með 113 km hraða á klukkustund, þar sem leyfður hámarkshraði var 90 km á klukkustund. (014-2011-379)

Telst brot ákærða varða við 2. mgr. 37. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

IV.

með því að hafa, aðfaranótt þriðjudagsins 11. janúar 2011 ekið bifreiðinni DG-656 vestur Suðurlandsveg við Kirkjuferju í Ölfusi með 106 km hraða á klukkustund, þar sem leyfður hámarkshraði var 90 km á klukkustund. (014-2011-541)

Telst brot ákærða varða við 2. mgr. 37. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

V.

með því að hafa að kvöldi miðvikudagsins 12. janúar 2011 ekið bifreiðinni DG-656 um Krókháls í Reykjavík, óhæfur til að stjórna bifreiðinni örugglega vegna áhrifa amfetamíns. (007-2011-2737)

Telst brot ákærða varða við 1., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga.

VI.

með því að hafa síðdegis miðvikudaginn 3. ágúst 2011 stolið tveimur DHL-hraðsendingum að verðmæti kr. 197.079, en umrætt sinn var ákærði starfsmaður AH-flutninga sem DHL hafði falið að keyra út vörur fyrir fyrirtækið umræddan dag. (007-2011-49914)

Telst brot ákærða varða við 1. mgr. 244. gr. almennra hegningarlaga nr. 19, 1940

VII.

með því að hafa um hádegisbil 16. ágúst 2011 fengið bifreiðina SN-279 lánaða til reynsluaksturs í skamma stund hjá Litlu Bílasölunni við Eirhöfða í Reykjavík en ákærði notaði síðan í heimildarleysi, m.a. til akstur á Selfossi, þar til hann gaf sig fram við lögregluna á Selfossi síðdegis daginn eftir og vísaði á bifreiðina, sem þá bar skráningarnúmer bifreiðarinnar ZX-B51 sbr. ákærulið VIII. (007-2011-49956)

Telst brot ákærða varða við 1. mgr. 259. gr. almennra hegningarlaga nr. 19, 1940

VIII.

með því síðar sama dag og atburðir samkvæmt ákærulið VII gerðust, við Sléttuveg 9 í Reykjavík fjarlægt skráningarmerki bifreiðarinnar ZX-B51 og komið þeim fyrir í heimildarleysi og blekkingarskyni á bifreiðinni SN-279, sbr. ákærulið VII. (007-2011-49956)

Telst brot ákærða varða við 1. mgr. 244. gr. og 1. mgr. 157. gr. almennra hegningarlaga nr. 19, 1940.

IX.

með því að hafa um hádegisbil miðvikudaginn 17. ágúst 2011 á bensínstöð Olís við Norðlingaholt í Reykjavík, dælt eldsneyti að fjárhæð kr. 11.002 á bifreiðina SN-279 er þá bar skráningarnúmerið ZX-B51, sbr. ákærulið VII og VIII, en ákærði hvarf á braut án þess að greiða fyrir eldsneytið. (007-2011-49956)

Telst brot ákærða varða við 1. mgr. 244. gr. almennra hegningarlaga nr. 19, 1940

X.

með því að hafa aðfaranótt laugardagsins 25. febrúar 2012 ekið bifreiðinni NT-249 vestur Eyraveg við Menam á Selfossi undir áhrifum áfengis (vínandamagn í útöndunarlofti 0,64 mg/l.) (033-2012-1262)

Telst brot ákærða varða við 1. mgr., sbr. 3. mgr. 45. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

XI.

með því að hafa þriðjudaginn 14. febrúar 2012 eða miðvikudaginn 15. febrúar 2012 stolið Daxara álkerru er stóð fyrir utan nýbyggingu við Ferjuvað 13 í Reykjavík, en kerran fannst við húsleit lögreglunnar á Selfossi hjá ákærða að kvöldi þriðjudagsins 29. febrúar sama ár. (033-2012-1349)

Telst brot ákærða varða við 1. mgr. 244. gr. almennra hegningarlaga nr. 19, 1940.

XII.

með því að hafa, að kvöldi föstudagsins 6. apríl 2012 ekið bifreiðinni PX-179 sviptur ökurétti um Eyraveg á Selfossi, óhæfur til að stjórna bifreiðinni örugglega vegna áhrifa amfetamíns. (033-2012-2117)

Teljast brot ákærða varða við 1. mgr. 48. gr. og 1., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar, til að sæta sviptingu ökuréttar frá 25. febrúar 2012 að telja, samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.

Einkaréttarkrafa:

Í málinu gerir Olíuverslun Íslands hf., kt. 000000-0000 kröfu um að ákærða verði gert að greiða skaðabætur að fjárhæð kr. 11.002, auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá tjónsdegi þar til mánuður er liðinn frá birtingu kröfunnar, en síðan dráttarvaxta samkvæmt 1. mgr 6. gr., sbr. 9. gr. sömu laga frá þeim degi til greiðsludags.“

Ákærði mætti við þingfestingu málsins og lýsti yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í öllum ákæruliðum. Þá féllst ákærði á framkomna bótakröfu.

Með vísan til skýlausrar játningar ákærða og þar sem dómurinn taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að sækjanda og ákærða sjálfum hafði verið gefinn kostur á að tjá sig um lagaatriði og ákvörðun viðurlaga.

Í matsgerð frá rannsóknastofu Háskóla Íslands í lyfja- og eiturefnafræðum, er varðar ákærulið V, kemur fram að amfetamín hafi fundist í þvagi ákærða, en efnið hafi ekki verið í mælanlegu magni í blóði hans. Í matsgerð frá rannsóknastofu Háskóla Íslands í lyfja- og eiturefnafræðum, er varðar ákærulið XII, kemur fram að í blóði ákærða hafi mælst amfetamín 150 ng/ml. Um málavexti vísast að öðru leyti til ákæruskjals.

Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærða þrisvar sinnum áður sætt refsingu, þar af einu sinni fyrir brot gegn 1. mgr. 244. gr. almennra hegningarlaga. Að öðru leyti hefur sakarferill ákærða ekki áhrif við ákvörðun refsingar hans í máli þessu.

Refsing ákærða er hæfilega ákveðin fangelsi í 3 mánuði. Að virtum atvikum máls og að teknu tilliti til sakaferils ákærða þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum. Ákærði skal jafnframt greiða 342.500 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 22 daga.

Með vísan til 101. og 102. gr. umferðarlaga nr. 50/1987, með síðari breytingum, ber að svipta ákærða ökurétti í eitt ár og þrjá mánuði, frá 25. febrúar 2012 að telja.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirlitum lögreglu samtals 177.176 kr.

Í málinu liggur frammi greinagerð bótakrefjanda Olíuverslunar Íslands hf., sem uppfyllir að mati dómsins skilyrði 173. gr. laga nr. 88/2008 um meðferð sakamála. Fallist er á framkomna bótakröfu eins og nánar greinir í dómsorði. Ekki liggur annað fyrir í gögnum málsins en að umrædd bótakrafa hafi fyrst verið birt ákærða við þingfestingu málins og miðast upphafstími dráttarvaxta við þann dag er mánuður er liðinn frá þeim degi.

S-kvk-nf I-kvk-nf, aðstoðarmaður dómara, kveður upp dóm þennan.

D ó m s o r ð :

Ákærði, Þ-kk-nf S-kk-nf G-kk-nf, sæti fangelsi í þrjá mánuði, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði jafnframt, 342.500 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 22 daga.

Ákærði er sviptur ökurétti í eitt ár og þrjá mánuði, frá 25. febrúar 2012 að telja.

Ákærði greiði sakarkostnað, samtals 177.176 krónur.

Ákærði greiði Olíuverslun Íslands hf., kt. 000000-0000, skaðabætur að fjárhæð 11.002 krónur, auk vaxta skv. 1. mgr. 8. gr. laga nr. 38/2001 um vexti og verðtryggingu, frá 17. ágúst 2011 til 23. september 2012, en dráttarvaxta skv. 1. mgr. 6. gr., sbr. 9. gr. sömu laga, frá þeim degi til greiðsludags.

S-kvk-nf I-kvk-nf.